
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti, 27.03.2014   

Nr. 4c-2/471
PLx.354/2013

BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege  pentru aprobarea Ordonanței Guvernului nr.28/2013 privind reglementarea unor măsuri fiscal-bugetare, trimis spre dezbatere în fond cu adresa nr. PLx.354 din 7 octombrie 2013, înregistrat sub nr. 471 din 8 octombrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE
Gheorghe -  Eugen NICOLĂESCU

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti 27.03.2014   

Nr. 4c-2/471       

RAPORT
asupra proiectului de Lege pentru aprobarea Ordonanței Guvernului nr.28/2013 privind reglementarea unor măsuri fiscal-bugetare

În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanţe şi bănci a fost sesizată,  spre dezbatere în fond cu proiectul de Lege pentru aprobarea Ordonanței Guvernului nr.28/2013 privind reglementarea unor măsuri fiscal-bugetare,  trimis cu adresa nr. nr. PLx.354 din 7 octombrie 2013, înregistrat sub nr. 471 din 8 octombrie 2013.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 2 octombrie 2013.
La dezbaterea proiectului de lege s-au avut în vedere avizele favorabile ale  Consiliului legislativ, Comisiei pentru administrație publică și amenajarea teritoriului, Comisiei juridice, de disciplină și imunități și Comisiei pentru politică economică, reformă și privatizare.

 Proiectul de lege supus dezbaterii are ca obiect de reglementare instituirea unor măsuri  fiscal-bugetare, respectiv modificarea şi completarea Ordonanţei Guvernului nr. 92/2003 privind Codul de procedură fiscală, republicat, cu modificările şi completările ulterioare, Legea nr.571/2003 privind Codul fiscal, cu modificările şi completările ulterioare şi Ordonanţa de urgenţă a Guvernului nr.146/2002 privind formarea şi utilizarea resurselor derulate prin trezoreria statului, cu modificările şi completările ulterioare.

Astfel se  preconizează, în principal, menționarea distinctă a fiecărei categorii de comercianți, persoane impozabile cărora li se aplică taxarea inversă pentru tranzacțiile încheiate pe Piață pentru Ziua următoare sau Piaţa Intrazilnică, introducerea persoanelor fizice în categoria plătitorilor de accize pentru vehicule şi motoare cu capacitate de peste 100 CP destinate iahturilor şi altor nave de agrement, restituirea accizelor pentru produsele nou introduse în sfera de aplicare a accizelor nearmonizate, stabilirea momentului exigibilităţii acestora şi a termenului de plată.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, pe parcursul mai multor ședințe.
Din totalul de 33 de membri ai Comisiei pentru buget, finanţe şi bănci au fost prezenţi la dezbateri  31 de deputaţi.
În raport cu obiectul şi conţinutul său, proiectul de lege face parte din categoria legilor ordinare.
La dezbaterea acestei iniţiative legislative a fost prezent, în calitate de invitat, din partea Ministerului Finanţelor Publice domnul Dan Manolescu, secretar de stat.
    În urma examinării iniţiativei legislative şi a opiniilor exprimate, în ședința din data de 25.03.2014, membrii Comisiei propun, cu majoritate de voturi, să supună spre dezbatere şi adoptare Plenului Camerei Deputaţilor proiectul de Lege pentru aprobarea Ordonanței Guvernului nr.28/2013 privind reglementarea unor măsuri fiscal-bugetare, cu amendamentele admise și respinse prevăzute în anexă.
	PREŞEDINTE
Gheorghe -  Eugen NICOLĂESCU


	SECRETAR,

Mihai-Aurel DONŢU


Şef Serviciu,
Giorgiana Ene

Consilier parlamentar,
Ioana Popescu

Anexă
I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr.crt
	Ordonanţa Guvernului privind reglementarea unor măsuri fiscal-bugetare
	Text Senat
	Text propus de Comisie (autorul amendamentului)
	Motivarea amendamentelor propuse

	1.
	
	Lege 

privind aprobarea Ordonanţei Guvernului nr. 28/2013 privind reglementarea unor măsuri fiscal-bugetare

	nemodificat
	

	2.
	
	Articol unic.- Se aprobă Ordonanţa Guvernului nr. 28 din 27 august 2013 privind reglementarea unor măsuri fiscal-bugetare, adoptată în temeiul    art. 1 pct.I.3 din Legea nr. 182/2013 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 553 din 30 august 2013.
	Articol unic.- Se aprobă Ordonanţa Guvernului nr. 28 din 27 august 2013 privind reglementarea unor măsuri fiscal-bugetare, adoptată în temeiul art. 1 pct.I.3 din Legea nr. 182/2013 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 553 din 30 august 2013, cu următoarele modificări şi completări:
	

	3.
	Ordonanţă privind reglementarea unor măsuri fiscal-bugetare

	__________
	nemodificat
	


	4.
	Art. I.- După articolul 35 din Ordonanţa Guvernului nr. 92/2003 privind Codul de procedură fiscală, republicată în Monitorul Oficial al României, Partea I, nr. 513 din 31 iulie 2007, cu modificările şi completările ulterioare, se introduce un nou articol, articolul 351, cu următorul cuprins:

"Art. 351: Competenţa privind impozitul şi contribuţiile aferente veniturilor din activităţi agricole

 (1) Prin excepţie de la prevederile art. 33 şi 35, impozitul şi contribuţiile aferente veniturilor din activităţi agricole, datorate de persoanele fizice, potrivit legii, se pot achita în numerar şi la compartimentele de specialitate ale unităţii administrativ - teritoriale corespunzătoare localităţii în care îşi au domiciliul fiscal contribuabilii unde nu există o unitate teritorială a Agenţiei Naţionale de Administrare Fiscală, dacă între unitatea administrativ-teritorială şi Agenţia Naţională de Administrare Fiscală s-a încheiat un protocol în acest scop. Data plăţii este data prevăzută la art. 114 alin. (3) lit. a) inclusiv pentru sumele achitate eronat de către contribuabil pe alte tipuri de obligaţii sau stinse eronat de către organele fiscale în realizarea procedurii prevăzute la alin. (4).

(2) Sumele încasate potrivit alin. (1) se depun de către organele fiscale din cadrul unităţilor administrativ-teritoriale în cont distinct de disponibil, în termen de cel mult 5 zile lucrătoare de la încasare, împreună cu situaţia privind sumele încasate care va cuprinde cel puţin următoarele informaţii: numărul şi data documentului prin care s-a efectuat încasarea în numerar, CUI/CNP contribuabil, denumire contribuabil, tipul obligaţiei achitate, suma achitată.

3) Sumele depuse în contul prevăzut la alin. (2) se virează de unităţile Trezoreriei Statului în conturile corespunzătoare de venituri ale bugetului de stat şi ale bugetelor asigurărilor sociale, în termen de două zile lucrătoare de la depunere, potrivit procedurii prevăzute la alin. (4).

(4) Procedura de încasare şi de virare la bugetul de stat şi bugetele asigurărilor sociale a sumelor încasate potrivit alin. (1), precum şi modul de colaborare şi de realizare a schimbului de informaţii dintre organele fiscale din cadrul Agenţiei Naţionale de Administrare Fiscală şi organele fiscale din cadrul unităţilor administrativ-teritoriale se aprobă prin ordin comun al ministrului finanţelor publice şi al ministrului dezvoltării regionale şi administraţiei publice."


	__________

________

__________
	nemodificat
	

	5.
	Art. II.- Ordinul prevăzut la art. 351 alin. (4) din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare, se aprobă în termen de 30 de zile de la data intrării în vigoare a prezentei ordonanţe.


	__________
	nemodificat
	

	6.
	Art. III.-După alineatul (81) al articolului 5 din Ordonanţa de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, republicată în Monitorul Oficial al României, Partea I, nr. 295 din 16 aprilie 2008, cu modificările şi completările ulterioare, se introduce un nou alineat, alineatul (82), cu următorul cuprins:

 (82) Prin excepţie de la prevederile alin. (8), sumele achitate în numerar de către contribuabili persoane fizice, reprezentând impozitul şi contribuţiile aferente veniturilor din activităţi agricole, se pot încasa şi prin compartimentele de specialitate ale unităţii administrativ-teritoriale din localităţile în care îşi au domiciliul fiscal contribuabilii, dacă în această localitate nu există o unitate teritorială a Agenţiei Naţionale de Administrare Fiscală, cu respectarea prevederilor art. 351 din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare."


	__________

__________
	nemodificat
	

	7.
	Art. IV.- Legea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se modifică şi se completează după cum urmează:

	__________
	nemodificat
	

	8.
	1.La articolul 160 alineatul (2), litera e) se modifică şi va avea următorul cuprins:

e) livrarea de energie electrică către un comerciant persoană impozabilă, stabilit în România conform art. 1251 alin. (2). Comerciantul persoană impozabilă reprezintă persoana impozabilă a cărei activitate principală, în ceea ce priveşte cumpărările de energie electrică, o reprezintă revânzarea acesteia şi al cărei consum propriu de energie electrică este neglijabil. Prin consum propriu neglijabil de energie electrică se înţelege un consum de maximum 1% din energia electrică cumpărată în perioada ianuarie-noiembrie a fiecărui an calendaristic. Se consideră că are calitatea de comerciant persoană impozabilă de energie electrică cumpărătorul care deţine licenţa pentru activitatea de operator al pieţei de energie electrică eliberată de Autoritatea Naţională de Reglementare în Domeniul Energiei, pentru tranzacţiile pe piaţa pentru ziua următoare şi pe piaţa intrazilnică. De asemenea, se consideră că are calitatea de comerciant persoană impozabilă de energie electrică şi cumpărătorul care îndeplineşte cumulativ următoarele condiţii:

1. deţine o licenţă valabilă de furnizare a energiei electrice eliberată de Autoritatea Naţională de Reglementare în Domeniul Energiei, care face dovada că respectivul cumpărător este un comerciant de energie electrică;

2. activitatea sa principală, în ceea ce priveşte cumpărările de energie electrică, o reprezintă revânzarea acesteia şi consumul său propriu din energia electrică cumpărată este neglijabil. În acest sens, trebuie să depună la organul fiscal competent, până pe data de 10 decembrie a fiecărui an, o declaraţie pe propria răspundere din care să rezulte că îndeplineşte această condiţie, care este valabilă pentru toate achiziţiile de energie electrică efectuate în anul calendaristic următor. Agenţia Naţională de Administrare Fiscală are obligaţia să afişeze pe site-ul său cel târziu până pe data de 31 decembrie a fiecărui an lista persoanelor impozabile care au depus declaraţiile respective. Pentru achiziţiile de energie electrică efectuate în anul în care cumpărătorul obţine o licenţă valabilă de furnizare a energiei electrice eliberată de Autoritatea Naţională de Reglementare în Domeniul Energiei, care face dovada că respectivul cumpărător este un comerciant de energie electrică, cumpărătorul trebuie să transmită vânzătorului o declaraţie pe propria răspundere din care să rezulte că activitatea sa principală, în ceea ce priveşte cumpărările de energie electrică, o reprezintă revânzarea acesteia şi consumul său propriu estimat din energia electrică cumpărată este neglijabil, care este valabilă până la data de 31 decembrie a anului respectiv."


	__________

__________

	1.La art.IV punctul 1, partea introductivă a literei e) a alineatului (2) al articolului 160 se modifică şi va avea următorul cuprins:

“e) livrarea de energie electrică către un comerciant persoană impozabilă, stabilit în România conform art. 1251 alin. (2). Comerciantul persoană impozabilă reprezintă persoana impozabilă a cărei activitate principală, în ceea ce priveşte cumpărările de energie electrică, o reprezintă revânzarea acesteia şi al cărei consum propriu de energie electrică este neglijabil. Prin consum propriu neglijabil de energie electrică se înţelege un consum de maximum 1% din energia electrică cumpărată în perioada ianuarie-noiembrie a fiecărui an calendaristic. Se consideră că are calitatea de comerciant persoană impozabilă  cumpărătorul de energie electrică, care deţine licenţa pentru activitatea de operator al pieţei de energie electrică eliberată de Autoritatea Naţională de Reglementare în Domeniul Energiei, pentru tranzacţiile pe piaţa pentru ziua următoare şi pe piaţa intrazilnică. De asemenea, se consideră că are calitatea de comerciant persoană impozabilă cumpărătorul de energie electrică, care îndeplineşte cumulativ următoarele condiţii:”
Autori: dl. Viorel Ștefan- deputat PSD și dl. Constantin Dascălu – deputat PDL
Nemodificat

Nemodificat

	Pentru claritatea exprimării

	9.
	j) arme de vânătoare şi arme de uz personal, altele decât cele de uz militar sau de uz sportiv, cu codurile NC: 9302 00 00, 9303, 9304 00 00; 
k) cartuşe cu glonţ şi alte tipuri de muniţie pentru armele prevazute la lit. j), cu codurile NC: 9306 21, 9306 29, 9306 30.”

(Ordonanţa Guvernului nr. 16/2013 pentru modificarea şi completarea Legii nr. 571/2003 privind Codul fiscal şi reglementarea unor măsuri fiscal-bugetare)
	
	2.La articolul IV, după punctul 1 se introduce un nou punct, punctul 1¹, cu următorul cuprins:

 „1¹ . La articolul 207, literele j) şi k)  se modifică şi vor avea următorul cuprins:
<<j) arme, altele decât cele cu destinaţie militară sau de tir sportiv, cu codurile NC: 9302 00 00, 9303, 9304 00 00;

k) muniţie pentru armele prevăzute la lit. j), cu codurile NC: 9306 21, 9306 29, 9306 30;>>”

Autor: Dan Coriolan Simedru – deputat PNL
	Pentru armonizare cu terminologia prevăzută în Legea nr. 295/2004 privind regimul armelor şi al muniţiilor, precum şi  pentru simplificarea şi clarificarea definiţiilor



	10.
	2.La articolul 207, după litera k) se introduce o nouă literă, litera l), cu următorul cuprins:

"l) motoare cu capacitate de peste 100 CP, destinate iahturilor şi altor nave şi ambarcaţiuni pentru agrement, cu codurile NC: 8407 21, 8407 29 00 şi 8408 10."


	__________
	nemodificat
	

	11.
	3.La articolul 208, alineatul (2) se modifică şi va avea următorul cuprins:

 (2) Pentru produsele prevăzute la art. 207 lit. a)-c) şi f)-l), accizele se datorează o singură dată şi se calculează prin aplicarea sumelor fixe pe unitatea de măsură asupra cantităţilor produse pe teritoriul României, importate sau achiziţionate intracomunitar. Pentru amestecurile cu cafea solubilă importate sau achiziţionate intracomunitar, accizele se datorează şi se calculează numai pentru cantitatea de cafea solubilă conţinută în amestecuri."


	__________
	3. La articolul IV  punctul 3, alineatul (2) al articolului 208 se modifică şi va avea următorul cuprins:
„(2) Pentru produsele prevăzute la art. 207 lit. a) - c) şi f) - l), accizele se datorează o singură dată şi se calculează prin aplicarea sumelor fixe pe unitatea de măsură asupra cantităţilor produse, comercializate, importate sau achiziţionate intracomunitar, după caz. Pentru amestecurile cu cafea solubilă importate sau achiziţionate intracomunitar, accizele se datorează şi se calculează numai pentru cantitatea de cafea solubilă conţinută în amestecuri.”

Autor: Dan Coriolan Simedru – deputat PNL


	Pentru corelare cu prevederile alin.(4) al art. 209

	12.
	4.La articolul 209, alineatele (1) şi (3) se modifică şi vor avea următorul cuprins:

"(1) Plătitorii de accize sunt:

a) operatorii economici care produc, achiziţionează din teritoriul comunitar ori importă produsele prevăzute la art. 207 lit. a)-c) şi f)-l);

b) persoanele fizice care achiziţionează din teritoriul comunitar ori importă produsele prevăzute la art. 207 lit. h), i) şi l).

3) Operatorii economici care achiziţionează din teritoriul comunitar produsele prevăzute la art. 207 au obligaţia ca, înainte de primirea produselor, să se înregistreze la autoritatea competentă, în condiţiile prevăzute în normele metodologice, şi să respecte următoarele cerinţe:

a) să garanteze plata accizelor în cuantumul şi în condiţiile stabilite în normele metodologice;

b) să ţină evidenţa livrărilor de astfel de produse;

c) să prezinte produsele la cererea organelor de control;

d) să accepte orice monitorizare sau verificare a stocurilor din partea organelor de control.

Nu se supun acestor cerinţe antrepozitarii autorizaţi şi destinatarii înregistraţi care achiziţionează din teritoriul comunitar produsele prevăzute la art. 207 lit. d)-e) şi nici operatorii economici care achiziţionează produsele prevăzute la art. 207 lit. a)-c) şi f)-l) pentru uzul propriu."
	
	4. La articolul IV punctul 4, literele a) şi b) ale alineatului (1) şi partea introductivă a alineatului (3) ale articolului 209 se modifică şi vor avea următorul cuprins:

“a) operatorii economici care produc şi comercializează, achiziţionează din teritoriul comunitar ori importă produsele prevăzute la               art. 207 lit. a)-c),  f)- i) şi  l);

b) persoanele fizice care achiziţionează din teritoriul comunitar ori importă produsele prevăzute la art. 207 lit. h)- l).”
(3)Operatorii economici care achiziţionează din teritoriul comunitar produsele prevăzute la art. 207 lit. a) - c), f) – i) şi  l),  au obligaţia ca, înainte de primirea produselor, să se înregistreze la autoritatea competentă, în condiţiile prevăzute în normele metodologice, şi să respecte următoarele cerinţe:
Autor: Dan Coriolan Simedru – deputat PNL

nemodificat

nemodificat

nemodificat
nemodificat

	Corelări de tehnică legislativă



	13.
	    
	__________
	5. La articolul IV după punctul 4 se introduc trei noi puncte, punctele 41 – 43, cu următorul cuprins:

„41.La alineatul (1) al articolului 209 după litera a) se introduc două noi litere, lit. a1) şi a2) cu următorul cuprins:
«a1) operatorii economici care comercializează către deţinătorul final armele, respectiv către persoana fizică sau juridică care prezintă autorizaţia de procurare a armei, indiferent dacă acestea sunt achiziţionate intracomunitar, importate sau produse în România, în cazul armelor prevăzute la art. 207 lit. j); 
a2) operatorii economici care comercializează către deţinătorul final muniţia, respectiv către  persoana fizică sau juridică care prezintă permisul de port armă, indiferent dacă aceasta este achiziţionată intracomunitar, importată sau produsă în România, în cazul  muniţiei prevăzute la art. 207 lit. k); » 

42. La art. 209 după alineatul (4) se introduce un nou alineat, alineatul (5) cu următorul cuprins:

  <<  (5) În cazul unui operator economic care nu are domiciliul fiscal în România şi intenţionează să desfăşoare activităţi economice cu produse accizabile prevăzute la art. 207, pentru care are obligaţia plăţii accizelor în România, acesta va desemna un reprezentant fiscal stabilit în România, pentru a îndeplini obligaţiile care-i revin potrivit prezentului capitol.>>
4³. La articolul 210, alineatul (1) se modifică și va avea următorul cuprins:

<<(1) Sunt scutite de la plata accizelor produsele livrate de către plătitorii de accize:

a) la rezerva de stat şi la rezerva de mobilizare, pe perioada cât au acest regim;

b) către beneficiarii scutirilor generale prevăzute la art. 20656 ;

Normele privind acordarea scutirilor prevăzute la litera b) se vor aproba prin ordin al ministrului finanţelor publice.>>”

Autor: Dan Coriolan Simedru – deputat PNL


	Pentru un control al numărului şi tipurilor de arme şi muniţii care intră în ţară.

Pentru evitarea evaziunii şi a comerţului paralel, neautorizat şi neimpozitabil cu arme şi muniţii.

Pentru unitatea conceptului iniţial de a se acciza armele ce intră în uzul persoanelor fizice.

Se creează posibilitatea efectuării de operaţiuni cu alte produse accizabile şi pentru persoanele juridice care nu sunt stabilite în România.

Pentru aplicarea aceluiaşi regim al scutirilor generale prevăzute pentru produsele supuse accizelor armonizate şi pentru alte produse accizabile


	14.
	5.La articolul 210, alineatul (3) se modifică şi va avea următorul cuprins:

"(3) Beneficiază de regimul de restituire a accizelor virate bugetului de stat şi operatorii economici, pentru produsele prevăzute la art. 207 lit. a)-c) şi f)-l), achiziţionate direct de către aceştia   dintr-un stat membru sau din import, care ulterior sunt livrate către un alt stat membru, sunt exportate ori sunt returnate furnizorilor."


	__________
	nemodificat


	.

	15.
	6.Articolul 211 se modifică şi va avea următorul cuprins:

"Art. 211: Exigibilitatea

a) la momentul recepţionării pentru produsele prevăzute la art. 207 lit. a)-c) şi f)-l) provenite din achiziţii intracomunitare efectuate de operatori economici;

b) la data efectuării formalităţilor de punere în liberă circulaţie pentru produsele prevăzute la art. 207 lit. a)-c) şi f)-l) provenite din operaţiuni de import efectuate de operatori economici;

c) la momentul eliberării pentru consum, în conformitate cu prevederile art. 2067, pentru produsele prevăzute la art. 207  lit. d) şi e);

d) la momentul vânzării pe piaţa internă, pentru produsele prevăzute la art. 207  lit. f)-l) provenite din producţia internă;

e) la data efectuării formalităţilor de punere în liberă circulaţie pentru produsele prevăzute la art. 207 lit. h), i) şi l) provenite din operaţiuni de import efectuate de persoane fizice, respectiv înainte de efectuarea primei înmatriculări în România, în cazul produselor prevăzute la art. 207 lit. h) şi i) provenite din achiziţii intracomunitare efectuate de persoane fizice. În scopul înmatriculării vehiculelor prevăzute la art. 207 lit. h) şi i) se prezintă organelor competente:

1. declaraţia vamală care atestă efectuarea formalităţilor de punere în liberă circulaţie, în cazul vehiculelor din import;

2. certificatul care atestă plata accizelor, în cazul vehiculelor achiziţionate intracomunitar. Modelul şi conţinutul certificatului se stabilesc prin ordin al preşedintelui Agenţiei Naţionale de Administrare Fiscală;

f) la data documentului comercial care atestă achiziţia intracomunitară a produselor prevăzute la art. 207 lit. l) în cazul în care achiziţia intracomunitară este efectuată de o persoană fizică."


	__________
	6. La articolul IV  punctul 6, articolul 211 se modifică şi va avea următorul cuprins:

"Art. 211

Exigibilitatea

Momentul exigibilităţii accizei intervine:

a) la momentul recepţionării pentru produsele prevăzute la art. 207 lit. a) – c),  lit.  f) – i) şi lit. l) provenite din achiziţii intracomunitare efectuate de operatori economici;

b) la data efectuării formalităţilor de punere în liberă circulaţie pentru produsele prevăzute la art. 207 lit. a) – c),  lit.  f) – i) şi lit. l)  provenite din operaţiuni de import efectuate de operatori economici;

    c) la momentul eliberării pentru consum, în conformitate cu prevederile art. 2067, pentru produsele prevăzute la art. 207 lit. d) şi e);

     d) la momentul vânzării pe piaţa internă, pentru produsele prevăzute la art. 207 lit. f) – i) şi lit. l) provenite din producţia internă, iar în cazul produselor prevăzute la art. 207 lit. j) şi k) la  data  efectuării primei vânzări pe piaţa internă către persoana deţinător final, moment atestat prin data facturii şi/sau data bonului fiscal, emise de vânzător, indiferent dacă produsele provin din achiziţii intracomunitare, import sau producţie internă ;

e) la data efectuării formalităţilor de punere în liberă circulaţie pentru produsele prevăzute la art. 207 lit. h), i) şi l)  provenite din operaţiuni de import efectuate  de persoane fizice, respectiv înainte de efectuarea primei înmatriculări în România, în cazul produselor prevăzute la art. 207 lit. h) şi i)  provenite din achiziţii intracomunitare efectuate de persoane fizice. În scopul înmatriculării navelor  sau autovehiculelor prevăzute la art. 207 lit. h) şi i) se  prezintă organelor competente:

1. declaraţia vamală  care atestă efectuarea formalităţilor de punere în liberă circulaţie, în cazul navelor  sau autovehiculelor din import;

2. certificatul care atestă plata accizelor, în cazul navelor  sau autovehiculelor achiziţionate intracomunitar. Modelul şi conţinutul certificatului se stabilesc prin ordin al preşedintelui Agenţiei Naţionale de Administrare Fiscală;

   f) la data documentului comercial care atestă achiziţia intracomunitară a produselor prevăzute la art. 207 lit. k) şi l) în cazul în care achiziţia intracomunitară este efectuată de o persoană fizică.
g) la data efectuării formalităţilor de punere în liberă circulaţie pentru produsele prevăzute la art. 207 lit. j) şi    k)  provenite din operaţiuni de import efectuate  de persoane fizice. Momentul exigibilităţii accizelor în cazul armelor prevăzute la art. 207 lit. j)  provenite din achiziţii intracomunitare efectuate de persoane fizice intervine înainte de înscrierea armei în documentul care atestă dreptul de deţinere a armei, sau, după caz, de port şi de folosinţă a armei, conform prevederilor Legii nr. 295/2004 privind regimul armelor şi al muniţiilor, republicată, cu modificările ulterioare. În scopul  înscrierii armei în documentul care atestă dreptul de deţinere a armei, sau, după caz, de port şi de folosinţă a armei se  prezintă organelor competente:

1. declaraţia vamală  care atestă efectuarea formalităţilor de punere în liberă circulaţie, în cazul armelor din import;

2. certificatul care atestă plata accizelor, în cazul armelor achiziţionate intracomunitar. Modelul şi conţinutul certificatului se stabilesc prin ordin al preşedintelui Agenţiei Naţionale de Administrare Fiscală.”

Autor: Dan Coriolan Simedru – deputat PNL


	Stabilirea momentului exigibilităţii accizei pentru arme şi muniţii trebuie să ţină cont de specificul operaţiunilor comerciale cu aceste produse:

- La momentul intrării pe teritoriul fiscal al României, comerciantul care efectuează operaţiunea de import/ achiziţie intracomunitară nu cunoaşte şi nu are obligaţia să declare destinaţia armelor şi a muniţiilor;

- Aceeaşi armă poate avea destinaţii diferite, unele accizabile, iar altele exceptate;

- Destinaţia este dată de către persoana care achiziţionează produsele, în conformitate cu destinaţiile înscrise în autorizaţia de procurare şi în permisul de deţinere de arme, respectiv în cel de port-armă (permisele de tip A şi de tip B);

- Armurierul care efectueaza vânzarea efectivă poate să nu fie acelaşi cu cel care a efectuat importul/transferul intracomunitar, ci o veriga din lanţul de distribuţie a acestor marfuri;

- Măsura sprijină lanţul de distribuţie şi evitarea comerţului paralel, necontrolabil şi neimpozitabil.



	16.
	7.Articolul 213 se modifică şi va avea următorul cuprins:

Art. 213: Plata accizelor la bugetul de stat

 (1) Pentru situaţiile prevăzute la art. 211 lit. a), c), d) şi f), termenul de plată a accizelor este până la data de 25 inclusiv a lunii următoare celei în care intervine exigibilitatea accizelor.

 (2) Pentru situaţiile prevăzute la art. 211 lit. b) şi e), plata accizelor se face la data exigibilităţii accizelor.

 (3) Pentru produsele prevăzute la        art. 207 lit. d) şi e), provenite din operaţiuni de import, plata accizelor se face la momentul efectuării formalităţilor vamale de punere în liberă circulaţie."


	__________
	7. La articolul IV punctul 7, alineatul (2) al articolului 213 se modifică şi va avea următorul cuprins:

nemodificat

„(2)  Pentru situaţiile prevăzute la art. 211 lit.  b), e) şi g), plata accizelor se face la data exigibilităţii accizelor.”

Autor: Dan Coriolan Simedru – deputat PNL

nemodificat


	Pentru a stabili momentul în care trebuie efectuată plata la bugetul de stat a accizelor de către persoanele fizice care achiziţionează arme din teritoriul intracomunitar sau din import.

	17.
	8.La articolul 214, după alineatul (2) se introduce un nou alineat, alineatul (3), cu următorul cuprins:

"(3) Operatorii economici care achiziţionează produsele prevăzute la art. 207 lit. a)-c) şi f)-l) pentru uzul propriu, precum şi persoanele fizice care efectuează achiziţii intracomunitare de produse prevăzute la art. 207 lit. h), i) şi l) depun o declaraţie de accize la autoritatea competentă până la data prevăzută pentru plata acestor accize, numai atunci când datorează accize. Modelul declaraţiei se reglementează prin ordin al preşedintelui Agenţiei Naţionale de Administrare Fiscală."


	__________
	8. La articolul IV punctul 8 , alineatul (3) al articolului 214 se modifică şi va avea următorul cuprins:

“(3) Operatorii economici care achiziţionează intracomunitar sau din import produsele prevăzute la art. 207 lit. a) – c), f) - i) şi l) pentru uzul propriu, precum şi persoanele fizice care efectuează achiziţii intracomunitare de produse prevăzute la art. 207 lit. h) –  l), depun o declaraţie de accize la autoritatea competentă până la data prevăzută pentru plata acestor accize, numai atunci când datorează accize. Modelul declaraţiei se reglementează prin ordin al preşedintelui Agenţiei Naţionale de Administrare Fiscală.”

Autor: Dan Coriolan Simedru – deputat PNL
	Pentru a reglementa faptul că persoanele fizice care achiziţionează arme din teritoriul intracomunitar, trebuie să depună declaraţia de accize la autoritatea competentă.

	18.
	9.La titlul VII "Accize şi alte taxe speciale", în anexa nr. 2, după numărul curent "12.2 se introduce un nou număr curent, numărul curent 13, cu următorul cuprins:

13

Motoare cu capacitate de peste 100 CP destinate iahturilor și altor nave și ambarcațiuni pentru agrement

CP

10


	__________
	nemodificat
	

	19.
	Art. V.- Prin excepţie de la prevederile art. 160 alin. (2) lit. e) pct. 2 din Legea nr. 571/2003 privind Codul fiscal, cu modificările şi completările ulterioare, pentru achiziţiile de energie electrică efectuate începând cu data intrării în vigoare a prezentei ordonanţe şi până la finalul anului 2013, cumpărătorul trebuie să transmită vânzătorului o declaraţie pe propria răspundere care va fi valabilă până la 31 decembrie 2013 inclusiv, din care să rezulte că activitatea sa principală, în ceea ce priveşte cumpărările de energie electrică, o reprezintă revânzarea acesteia şi consumul său propriu din energia electrică cumpărată este neglijabil, respectiv este de maximum 1% din energia electrică cumpărată în perioada ianuarie - iulie 2013.


	__________
	nemodificat
	

	20.
	Art. VI.- Prevederile art. IV şi V intră în vigoare la data de 1 septembrie 2013.


	__________
	nemodificat
	

	21.
	Art. VII.- Legea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, precum şi cu cele aduse prin prezenta ordonanţă, se va republica în Monitorul Oficial al României, Partea I, după aprobarea prin lege a prezentei ordonanţe, dându-se textelor o nouă numerotare.


	__________
	nemodificat
	


II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1
	Art. I.- După articolul 35 din Ordonanţa Guvernului nr. 92/2003 privind Codul de procedură fiscală, republicată în Monitorul Oficial al României, Partea I, nr. 513 din 31 iulie 2007, cu modificările şi completările ulterioare, se introduce un nou articol, articolul 351, cu următorul cuprins:

"Art. 351: Competenţa privind impozitul şi contribuţiile aferente veniturilor din activităţi agricole

 (1) Prin excepţie de la prevederile art. 33 şi 35, impozitul şi contribuţiile aferente veniturilor din activităţi agricole, datorate de persoanele fizice, potrivit legii, se pot achita în numerar şi la compartimentele de specialitate ale unităţii administrativ - teritoriale corespunzătoare localităţii în care îşi au domiciliul fiscal contribuabilii unde nu există o unitate teritorială a Agenţiei Naţionale de Administrare Fiscală, dacă între unitatea administrativ-teritorială şi Agenţia Naţională de Administrare Fiscală s-a încheiat un protocol în acest scop. Data plăţii este data prevăzută la art. 114 alin. (3) lit. a) inclusiv pentru sumele achitate eronat de către contribuabil pe alte tipuri de obligaţii sau stinse eronat de către organele fiscale în realizarea procedurii prevăzute la alin. (4).


	1. La articolul I, alineatul (1) al articolului 35¹ se modifică şi va avea următorul cuprins:

“(1) Prin excepţie de la prevederile art. 33 şi 35, impozitul şi contribuţiile aferente veniturilor din activităţi agricole, datorate de persoanele fizice, potrivit legii, se pot achita în numerar şi la compartimentele de specialitate ale unităţii administrativ - teritoriale corespunzătoare localităţii în care îşi au domiciliul fiscal contribuabilii şi numai în măsura în care acestea sunt dotate cu mijloace de asigurare corespunzătoare a securităţii numerarului. Încasarea impozitelor şi contribuţiile aferente veniturilor agricole, prin casieriile unităţilor administrativ-teritoriale se va face acolo unde nu există o unitate teritorială a Agenţiei Naţionale de Administrare Fiscală şi numai dacă între unitatea administrativ-teritorială şi Agenţia Naţională de Administrare Fiscală a fost încheiat un protocol în acest scop. În protocolul încheiat părţile semnatare vor stabili în mod clar responsabilităţile privind măsurile de siguranţă a numerarului încasat, persoanele implicate în operaţiunile de încasare şi responsabilităţile acestora prevăzute în fişa postului, precum şi costurile implicate de operaţiunile de încasare şi de evidenţă a numerarului încasat. Data plăţii este data prevăzută la art. 114 alin. (3) lit. a) inclusiv pentru sumele achitate eronat de către contribuabil pe alte tipuri de obligaţii sau stinse eronat de către organele fiscale în realizarea procedurii prevăzute la alin. (4).”

Autor: Deputat PNL  Vasile Horga


	Motivarea respingerii amendamentului: Compartimentele de specialitate ale UAT-urilor sunt competente să administreze impozitele şi taxele locale cuvenite bugetului local al UAT. Ca urmare, ele încasează şi în prezent impozite şi taxe în numerar, mai ales de la contribuabilii persoane fizice care datorează impozite şi taxe locale (clădiri, teren, auto etc.). În acest context, dotarea cu mijloace de asigurare a securităţii numerarului este prezumată întrucât există deja reglementări legale aplicabile în acest domeniu, opozabile şi UAT-urilor.

În plus, existenţa reglementărilor specifice cu privire la asigurarea securităţii în cazul operaţiunilor în numerar, face ca acestea să nu poată fi impuse pe calea protocolului.

Încheierea protocolului este opţională în ceea ce priveşte UAT-ul.
	

	2
	Art. III.-După alineatul (81) al articolului 5 din Ordonanţa de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, republicată în Monitorul Oficial al României, Partea I, nr. 295 din 16 aprilie 2008, cu modificările şi completările ulterioare, se introduce un nou alineat, alineatul (82), cu următorul cuprins:

 (82) Prin excepţie de la prevederile alin. (8), sumele achitate în numerar de către contribuabili persoane fizice, reprezentând impozitul şi contribuţiile aferente veniturilor din activităţi agricole, se pot încasa şi prin compartimentele de specialitate ale unităţii administrativ-teritoriale din localităţile în care îşi au domiciliul fiscal contribuabilii, dacă în această localitate nu există o unitate teritorială a Agenţiei Naţionale de Administrare Fiscală, cu respectarea prevederilor art. 351 din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare."


	2. La articolul III, alineatul (82) al articolului 5 se modifică şi va avea următorul cuprins:

"(82) Prin excepţie de la prevederile alin. (8), sumele achitate în numerar de către persoanele fizice, reprezentând impozitele şi contribuţiile aferente veniturilor agricole, se pot achita în numerar şi la casieriile unităţilor administrativ-teritoriale corespunzătoare localităţii în care îşi au domiciliul fiscal contribuabilii, dacă în această localitate nu există o unitate teritorială a Agenţiei Naţionale de Administrare Fiscală, cu respectarea prevederilor art. 351 din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare."

Autor: Deputat PNL  Vasile Horga
	Motivarea respingerii amendamentului: Compartimentele de specialitate ale UAT-urilor care, aşa cum am arătat mai sus, sunt organe fiscale locale, au o organizare şi o structură stabilită prin acte specifice ale fiecăreia dintre autorităţile administraţiei publice locale. Această structură acoperă şi atribuţia de încasare a impozitelor şi taxelor locale, inclusiv în numerar, care poate să nu fie neapărat o casierie.
	

	3
	1.La articolul 160 alineatul (2), litera e) se modifică şi va avea următorul cuprins:

e) livrarea de energie electrică către un comerciant persoană impozabilă, stabilit în România conform art. 1251 alin. (2). Comerciantul persoană impozabilă reprezintă persoana impozabilă a cărei activitate principală, în ceea ce priveşte cumpărările de energie electrică, o reprezintă revânzarea acesteia şi al cărei consum propriu de energie electrică este neglijabil. Prin consum propriu neglijabil de energie electrică se înţelege un consum de maximum 1% din energia electrică cumpărată în perioada ianuarie-noiembrie a fiecărui an calendaristic. Se consideră că are calitatea de comerciant persoană impozabilă de energie electrică cumpărătorul care deţine licenţa pentru activitatea de operator al pieţei de energie electrică eliberată de Autoritatea Naţională de Reglementare în Domeniul Energiei, pentru tranzacţiile pe piaţa pentru ziua următoare şi pe piaţa intrazilnică. De asemenea, se consideră că are calitatea de comerciant persoană impozabilă de energie electrică şi cumpărătorul care îndeplineşte cumulativ următoarele condiţii:

1. deţine o licenţă valabilă de furnizare a energiei electrice eliberată de Autoritatea Naţională de Reglementare în Domeniul Energiei, care face dovada că respectivul cumpărător este un comerciant de energie electrică;

2. activitatea sa principală, în ceea ce priveşte cumpărările de energie electrică, o reprezintă revânzarea acesteia şi consumul său propriu din energia electrică cumpărată este neglijabil. În acest sens, trebuie să depună la organul fiscal competent, până pe data de 10 decembrie a fiecărui an, o declaraţie pe propria răspundere din care să rezulte că îndeplineşte această condiţie, care este valabilă pentru toate achiziţiile de energie electrică efectuate în anul calendaristic următor. Agenţia Naţională de Administrare Fiscală are obligaţia să afişeze pe site-ul său cel târziu până pe data de 31 decembrie a fiecărui an lista persoanelor impozabile care au depus declaraţiile respective. Pentru achiziţiile de energie electrică efectuate în anul în care cumpărătorul obţine o licenţă valabilă de furnizare a energiei electrice eliberată de Autoritatea Naţională de Reglementare în Domeniul Energiei, care face dovada că respectivul cumpărător este un comerciant de energie electrică, cumpărătorul trebuie să transmită vânzătorului o declaraţie pe propria răspundere din care să rezulte că activitatea sa principală, în ceea ce priveşte cumpărările de energie electrică, o reprezintă revânzarea acesteia şi consumul său propriu estimat din energia electrică cumpărată este neglijabil, care este valabilă până la data de 31 decembrie a anului respectiv."


	3. La articolul IV, partea introductivă şi punctul 2 al literei e) al alineatului (2), al articolului 160 se modifică şi va avea următorul cuprins:

"e) livrarea de energie electrică către un comerciant persoană impozabilă, stabilit în România conform art. 1251 alin. (2). Comerciantul persoană impozabilă reprezintă persoana impozabilă a cărei activitate principală este revânzarea energiei electrice cumpărate şi a cărui consum de energie electrică pentru nevoile proprii este neglijabil.  Prin consum pentru nevoi proprii neglijabil se înţelege diferenţa dintre cantitatea de energie electrică cumpărată de la furnizori şi cantitatea de energie electrică revândută consumatorilor, care nu poate depăşi  1% din cantitatea de energie electrică cumpărată în perioada ianuarie-noiembrie a fiecărui an calendaristic sau fracţiunea din această perioadă cât a avut calitatea de comerciant persoana impozabilă de energie electrică. Se consideră că are calitatea de comerciant persoană impozabilă de energie electrică cumpărătorul care deţine licenţa pentru activitatea de operator al pieţei de energie electrică eliberată de Autoritatea Naţională de Reglementare în Domeniul Energiei, pentru tranzacţiile pe piaţa pentru ziua următoare şi pe piaţa intrazilnică. De asemenea, se consideră că are calitatea de comerciant persoană impozabilă de energie electrică şi cumpărătorul care îndeplineşte cumulativ următoarele condiţii:

2. activitatea sa principală, este revânzarea energiei electrice cumpărate iar consumul de energie electrică pentru nevoile proprii este neglijabil. În acest sens, trebuie să depună la organul fiscal competent, până pe data de 10 decembrie a fiecărui an, o declaraţie pe propria răspundere din care să rezulte că îndeplineşte această condiţie, care este valabilă pentru toate achiziţiile de energie electrică efectuate în anul calendaristic următor. Agenţia Naţională de Administrare Fiscală are obligaţia să afişeze pe site-ul său cel târziu până pe data de 31 decembrie a fiecărui an lista persoanelor impozabile care au depus declaraţiile respective. 

Pentru achiziţiile de energie electrică efectuate în anul în care cumpărătorul obţine o licenţă valabilă de furnizare a energiei electrice eliberată de Autoritatea Naţională de Reglementare în Domeniul Energiei, care face dovada că respectivul cumpărător este un comerciant de energie electrică, cumpărătorul trebuie să anunţe imediat în scris Agenţia Naţională de Administrare Fiscală care are obligaţia să afişeze în termen de 3 zile pe site-ul pe respectivul comerciant şi să transmită vânzătorului o declaraţie pe propria răspundere din care să rezulte că activitatea sa principală este revânzarea energiei electrice cumpărate iar consumul de energie electrică pentru nevoile proprii este neglijabil., care este valabilă până la data de 31 decembrie a anului respectiv. Persoanele impozabile care în cursul anului calendaristic următor îşi pierd calitatea de comerciant persoană impozabilă de energie electrică din orice motiv, sunt obligate să anunţe imediat în scris atât Agenţia Naţională de Administrare Fiscală care in termen de 3 zile va proceda la radierea de pe site-ul sau a respectivilor comercianţi, cât şi vânzătorii de la care cumpără energie electrică, despre pierderea calităţii de comerciant persoană impozabilă de energie electrică, astfel încât aceştia sa nu mai poată beneficia de posibilitatea taxării inverse privind TVA.

Autor: Deputat PNL  Vasile Horga
	1. Motivarea susţinerii amendamentelui: Activitatea principală a unui comerciant este prevăzuta în obiectul său de activitate înscris în actul constitutiv înregistrat la ORC pe codurile CAEN standard. Aşa cum este definită activitatea principală a unui comerciant care îşi desfăşoară activitatea în domeniul comerţului cu energie electrica, la art. IV a OUG nr.28/2013               „ ...reprezintă persoana impozabilă a cărei activitate principală în ce priveşte cumpărările...” nu se regăseşte în coduri CAEN. 

Activitatea principală a oricărui comerciant nu este aceea de cumpărare,  este cea de vânzare. Prin reformularea definiţiei comerciantului propusă prin amendamentul formulat se corectează o eroare din OUG nr. 28/2013 în sensul definirii comerciantului prin prisma VÂNZĂRII şi nu a CUMPĂRARII în ce priveşte activitatea sa principală.

De asemenea, s-a avut în vedere şi redefinirea consumului propriu prin termeni de CANTITATE şi nu prin termeni de PROCENT. 

Prin formularea din amendamentul propus, se limitează orice diminuare a cantităţii de energie electrică destinată revânzării la doar 1% din energia electrică cumpărată în scop de revânzare.
OUG nr.28/2013 reglementează doar pentru comercianţii de energie electrică care au obţinut o licenţă valabilă de revânzare a energiei electrice cumpărate şi, parţial, pentru cei care obţin o astfel de licenţă în cursul anului următor.

OUG nu reglementeză ce se întâmplă cu acei comercianţi care deşi au avut o licenţă valabilă declarata până la data de 10 decembrie pentru anul următor sau cu acei comercianţi care au obţinut licenţă în cursul anului următor, iar din diferite metode licenţă a fost pierdută (anulată) de către comercianţii respectivi. 

De aceea, amendamentul propus vine să reglementeze şi astfel de situaţii, pentru că lipsa unei astfel de reglementări ar da posibilitatea unui astfel de comerciant, care nu mai deţine o licenţă valabilă, să profite în continuare de facilitatea acordată privind taxarea inversă, întrucât nici furnizorii şi nici ANAF nu cunosc situaţia unor astfel de comercianţi pe care legea nu îi obligă să informeze despre modificarea stării lor.
2. Motivarea respingerii amendamentului: 1)Noţiunea de comerciant persoană impozabilă din perspectiva aplicării taxării inverse pentru livrările de energie electrică a fost definită cu respectarea prevederilor art. 38 alin. (2) din Directiva TVA (2006/112/CE), prin raportare la energia cumpărată. Eliminarea referirii la cumpărarea de energie ,conform amendamentului, ar contraveni prevederilor directivei, care oferă acest regim numai comercianţilor de energie electrică. Astfel, ar fi incluşi  în sfera noţiunii de comerciant şi  persoanele care  achiziţionează energie pentru desfăşurarea de activităţi economice, altele decât comercializarea, şi care ulterior  revând surplusul de energie, ceea ce contravine directivei. 

2) În ceea ce priveşte consumul propriu neglijabil, şi acesta este prevăzut de  directivă  din cantitatea de energie electrică cumpărată.

Astfel, şi acest  amendament   contravine prevederilor directivei.

3) În ceea ce priveşte amendamentul privind reglementarea situaţiei în care persoanele impozabile îşi pierd calitatea de comerciant datorită faptului că licenţa a fost pierdută (anulata), menţionăm că printre condiţiile impuse de lege  pentru a îndeplini calitatea de comerciant este deţinerea unei licenţe valabile de furnizare a energiei electrice eliberată de Autoritatea Naţională de Reglementare în Domeniul Energiei. În cazul  anularii unei licenţe, acest fapt se afişează pe site-ul ANRE,  fiind astfel accesibil atât organelor fiscale, cât li celorlalţi furnizori. Prin urmare, nu este necesar ca persoana respectiva să comunice acest fapt,  deoarece aceasta nu va mai putea obţine energie electrică în taxare inversă, întrucât nu mai îndeplineşte una din condiţiile stabilite de lege pentru a avea calitatea de comerciant, furnizorii având obligaţia sa verifice site-ul ANRE .

	9.La titlul VII "Accize şi alte taxe speciale", în anexa nr. 2, după numărul curent "12.2 se introduce un nou număr curent, numărul curent 13, cu următorul cuprins:

Anexa nr. 2

Nr. crt. 9.
Arme de vânătoare şi arme de uz personal altele decât cele de uz militar sau de uz sportiv:
9.1 cu valoare unitară până la 500 euro, inclusiv

50 euro / buc.
9.2 cu valoare unitară între 501- 2.000 euro
                       150 euro / buc.
9.3 cu valoare unitară între 2.001 - 3.000 euro
            400 euro / buc.
9.4 cu valoare unitară între 3.001 - 4.000 euro
            700 euro / buc
9.5 cu valoare unitară între 4.001 - 5.000 euro
   
900 euro / buc
9.6 cu valoare unitară între 5.001 - 6.000 euro
     
1.100 euro  / buc
9.7 cu valoare unitară peste 6.001 euro
            
           1.500 euro / buc
Nr. crt. 10.
Cartuşe cu glonţ:
10.1
cu valoare unitară de până la 0,66 euro
                0,1 euro / buc.
10.2   cu valoare unitară între 0,67 şi 2,21 euro
 
    0,2 euro / buc
10.3   cu valoare unitară peste 2,22 euro
 
               0,4 euro / buc
11
Alte tipuri de muniţie utilizate pentru armele prevăzute la nr. crt. 9
              
   0,1 euro / buc

	12. La articolul IV punctul 9 , la titlul VII "Accize şi alte taxe speciale", în anexa nr. 2, punctele  9 şi 10 se modifică şi vor avea următorul cuprins:

9.
Arme,  altele decât cele cu destinaţie militară, sportivă, vânătoare sau utilitară:


9.1 cu valoare unitară până la 500 euro, inclusiv

  0 euro / buc.
9.2 cu valoare unitară între 501- 2.000 euro
                         5 0 euro / buc.
9.3 cu valoare unitară între 2.001 - 3.000 euro
            100 euro / buc.
9.4 cu valoare unitară între 3.001 - 4.000 euro
            500 euro / buc
9.5 cu valoare unitară între 4.001 - 5.000 euro
   
700 euro / buc
9.6 cu valoare unitară între 5.001 - 6.000 euro
     
900 euro  / buc
9.7 cu valoare unitară peste 6.001 euro
            
           1.100 euro / buc
Autor:Deputat PNL Dan Coriolan Simedru
10.
Muniţie pentru armele prevăzute la nr. crt. 9, alta decât cea cu destinaţie militară, sportivă,  vânătoare sau utilitară:


10.1
cu valoare unitară de până la 0,66 euro
                0 euro / buc.
10.2   cu valoare unitară între 0,67 şi 2,21 euro
 
    0,01 euro / buc
10.3   cu valoare unitară peste 2,22 euro
 
               0,04 euro / buc
11
Alte tipuri de muniţie utilizate pentru armele prevăzute la nr. crt. 9
              
   0,01 euro / buc
 Autor: Deputat PNL Dan Coriolan Simedru

	1. Motivarea susţinerii amendamentului: Pentru egalitate de tratament cu alte produse accizabile – autoturisme, iahturi, alte ambarcaţiuni – care nu sunt accizate pentru anumite praguri minime, ci pentru fracţiunea care depăşeste aceste praguri.

Armele cu valori mai mici sau cel mult egale cu 2.000 euro sunt armele care contribuie la modernizarea „parcului” naţional de arme cu modele moderne, realizate cu tehnologii de fabricaţie şi referitoare la siguranţa în exploatare de ultimă generaţie. Acesta reprezintă un deziderat major prin prisma siguranţei cetăţeanului.

Muniţiile pentru care se propune valoarea zero de accizare sunt tocmai muniţiile care contribuie la realizarea unor scopuri sociale şi de interes public legate de siguranţa cetăţeanului: accesul categoriilor de deţinători persoane fizice la o muniţie absolut necesară efectuării unor antrenamente regulate în poligoane autorizate, în vederea menţinerii unui grad ridicat de siguranţă în manipularea armei proprii, evitându-se incidentele.
2. Motivarea respingerii amendamentului: Prin ridicarea valorii minime de la care se face impozitarea, practic se exceptează armele şi muniţia de la regimul de accizare, cu un impact negativ asupra încasărilor bugetare;

Nu sunt indicate alte surse pentru acoperirea acestor influenţe negative.
	


